Virallinen lehti nro C 402 , 22/12/1998 s. 0042



KIRJALLINEN KYSYMYS E-0903/98 esittäjä(t): Nuala Ahern (V) komissiolle (26. maaliskuuta 1998) Aihe: Cairngormin vuoristo Skotlannissa Suuri osa Skotlannissa sijaitsevasta Cairngormin vuoristosta on EU:n lintuja koskevan direktiivin (79/409)(1) perusteella määritelty erityissuojelualueeksi. Alue on määritelty myös erityisten suojelutoimien alueeksi EU:n luontotyyppejä ja luonnonvaraisen eläimistön ja kasviston suojelua koskevan direktiivin (92/43)(2) perusteella. Alueelle on ehdotettu rakennettavaksi köysirata kehittämään hiihto- ja kesämatkailuteollisuutta. Kuuleman mukaan Britannia tukisi hanketta 13,5 miljoonalla eculla ja 4,05 miljoonaa ecua tulisi Euroopan aluekehitysrahaston Highlands and Islands -tavoitteen 1 ohjelmasta. Jälkimmäistä rahoitusta on lykätty, kunnes komissio on tutkinut asiaa. Voiko komissio kertoa tämän tutkimuksen ehdoista ja oletettavasta aikataulusta? Voiko komissio ilmoittaa Onko se tyytyväinen suojelualueiden kunnolliseen rajaamiseen asiaankuuluvien Euroopan yhteisöjen tuomioistuimen päätösten, kuten Santoña (C-355-90) ja Lappel (C-44/95), sekä luontotyyppejä ja luonnonvaraisen eläimistön ja kasviston suojelua koskevan direktiivin mukaisesti? Uskooko se, että Britannian viranomaiset voivat varmistaa, ettei köysiradan rakentamisesta ja toiminnasta ole haittavaikutuksia ehdotetuille tai rajoiltaan muutetuille suojelualueille? Ovatko nämä toimet sopusoinnussa tuomioistuimen varmuutta koskevan tulkinnan kanssa, etenkin Association pour la Protection de Animaux Sauvages (C-435-92) tapauksen kanssa, sekä "ennaltavarautumisen periaatteen" kanssa, jolle yhteisön ympäristöpolitiikka perustuu perustamissopimuksen 130 r artiklan mukaisesti? Toimivatko Britannian viranomaiset sen mielestä tiettyjen julkisten ja yksityisten hankkeiden ympäristövaikutusten arviointia koskevan direktiivin 85/337(3) mukaisesti, erityisesti 2 artiklan määräysten mukaisesti, missä yleisölle annetaan mahdollisuus ilmaista mielipiteensä? Mihin toimiin se ryhtyy, ennen kuin se vapauttaa Euroopan aluekehitysrahaston tuen, ja ennen kaikkea varmistaakseen, ettei tapauksessa rikota rakennerahastoja koskevaa asetusta 2081/93(4), jossa käsitellään Euroopan ympäristölainsäädännön ja politiikan vastaisia hankkeita? Ja tähän liittyen, mitä säännöksiä ja politiikkoja on otettu huomioon? Voiko komissio kertoa lisäksi, onko se tyytyväinen Britannian viranomaisten toimiin ehdotetun aluekehitysrahaston tuen myöntämisen suhteen ja etenkin, onko se tyytyväinen siihen, että hanketta kutsutaan "infrastruktuuriksi" eikä "tuottavaksi investoinniksi", ja onko Britannian valtion myöntämä 13,5 miljoonan ecun tuki hyväksyttävissä yhteisön politiikan kannalta? Komission jäsenen Ritt Bjerregaardinkomission puolesta antama vastaus (2. kesäkuuta 1998) Komissio voi vahvistaa, että se tutkii parhaillaan kahta Yhdistynyttä kuningaskuntaa vastaan tehtyä valitusta (ensimmäinen vuonna 1995, toinen vuonna 1997), jotka koskevat luonnonvaraisten lintujen suojelemisesta annetun direktiivin 79/409/ETY ja luontotyyppien sekä luonnonvaraisen eläimistön ja kasviston suojelusta annetun direktiivin 92/43/ETY täytäntöönpanoa Cairngormin vuoriston alueella. Tutkimuksen kohteena ovat erityisesti seuraavat asiat: Cairngormin erityissuojelualueen rajaaminen direktiivin 79/409/ETY mukaisesti; edut kyseisen alueen luokittelusta erityissuojelualueeksi (erityisesti pulmusen sisällyttäminen suojelun piiriin); ehdotettujen erityisten suojelutoimien alueen rajaaminen direktiivin 92/43/ETY mukaisesti; aloitetut toimenpiteet sen varmistamiseksi, että köysiratahanke on direktiivin 92/43/ETY 6 artiklan mukainen. Komissio toivoo saavansa tutkimuksen päätökseen vuoden 1998 aikana. Koska tutkimuksen tulokset eivät vielä ole selvillä, komissio ei voi ottaa kantaa arvoisan parlamentin jäsenen mainitsemiin asioihin. Yhtenäisen ohjelma-asiakirjan tavoitteessa 1 määrätään mahdollisen yhteisön tuen käytön osalta, että rakennerahaston kanssa yhteisrahoitettujen hankkeiden tulee vastata kestävän kehityksen periaatteita ja tavoitteita sekä niiden tulee myös olla yhteisön ympäristölainsäädännön mukaisia. Joulukuussa 1997 Skotlannin Highlands ja Islands -alueen tavoitteen 1 seurantakomitean hyväksymä ja Euroopan aluekehitysrahaston (EAKR) myöntämä 2,7 miljoonan punnan avustus maksetaan vasta sitten kun kyseisen hankkeen tukikelpoisuuskysymykseen on löydetty tyydyttävä ratkaisu, etenkin ympäristöasioiden osalta. Tähän viimeiseen kohtaan liittyen ja rakennerahastojen päämääristä ja tehokkuudesta ja niiden yhteensovittamisesta keskenään ja Euroopan investointipankin toiminnan sekä muiden rahoitusvälineiden kanssa annetun asetuksen (ETY) 2052/88 muuttamisesta(5) 20. heinäkuuta 1993 annetun neuvoston asetuksen (ETY) 2081/93 7 artiklan nojalla EAKR:n avustusta ei voida myöntää ennen kuin ympäristöasioita koskevista valituksista, joita komissio parhaillaan tutkii, on tehty päätös. Skotlannin virasto on vahvistanut, ettei se lähetä yhtään tarjousilmoitusta hankkeen rahoittajalle ennen kuin tutkimuksesta on saatu tulokset. Komissio ei voi vielä vastata arvoisan parlamentin jäsenen esittämän kysymyksen viimeiseen kohtaan. Komissio on pyytänyt Skotlannin virastolta lisätietoja asiasta. (1) EYVL L 103, 25.4.1979, s.1. (2) EYVL L 206, 22.7.1992, s. 7. (3) EYVL L 175, 5.7.1985, s. 40. (4) EYVL L 193, 31.7.1993, s. 5. (5) EYVL L 193, 31.7.1993.